《舟次清江冯睢阳以简招辞之继就酌舟中》
明代·卢龙云

何处怀人水一方，每依云树望睢阳。双鱼忽至长淮外，驷马仍过孔道旁。

对酒谩疑河朔饮，坐谈深接令君香。风尘此会知非偶，何必还登单父堂。

作者简介：广东南海人，字少从。万历十一年进士。授马平知县，补邯郸，治行为诸县之最。复补长乐，以忤权要，左迁江西藩幕。累官至贵州布政司参议。有《四留堂稿》、《谈诗类要》。